
ΑΠΟΦΑΣΕΙΣ 

Αριθ. 1470 (1) 

Κήρυξη αναδασωτέας έκτασης 260 τετρ. μέτρων στη θέση «Μαρούγκα 

Κινέττας» περιφέρειας Δήμου Μεγάρων Δυτ. Αττικής. 

Ο ΝΟΜΑΡΧΗΣ ΑΤΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/1979 «περί προστασίας-των δασών 
κ.λπ.» και ειδικότερα: α) Του άρθρου 41, β) του άρθρου 38. 

4. Τις διατάξεις του Υπουργείου Γεωργίας: α) 160417/1180/ 
8.7.80, β) , 182447/3049/24.9.80, την 2664/23.10.1990 πρό¬ 
ταση του Δασαρχείου Μεγάρων και την σχετική έκθεση αυτοψίας από 
τις οποίες προκύπτει ότι η δασική βλάστηση καταστράφηκε από εκχέρ- 
σωση, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους ώστε ν’ αποκλεισθεί η διάθεσή του για άλλο προορισμό πλην 
δασικού, δασική έκταση διακοσίων εξήντα (260) τετραγωνικών μέτρων 
που βρίσκεται στη θέση «Μαρούγκα Κινέττας» περιφέρειας Δήμου Με¬ 
γάρων και έχει όρια: 

Ανατολικά: Οδός Ανθέων και πέραν αυτής δασική έκταση. 

Δυτικά: Δασική έκταση. 

Βόρεια: Ομοίως. 

Νότια: Ομοίως. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η καταατραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 5 Νοεμβρίου 1990 
Ο Νομάρχης 

ΑΘΑΝ. Κ. ΜΠΟΤΡΑΣ 

Αρι8. 1415 (2) 

Κήρυξη αναδασωτέος έκτασης 500 τετρ. μέτρων στη θέση «Μαρούγκα 

Κινέττας» περιφέρειας Μεγάρων Δυτ. Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντοις υπόψη 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ- 
ρας. 

3. Τις διατάξεις του Ν. 998/1979 «περί προστασίας των δασών 
κ.λπ.» και ειδικότερα: α) Του άρθρου 41, β) του άρθρου 38. 

4. Τις διατάξεις του Υπουργείου Γεωργίας: α) 160417/1180/ 
8.7.80, β) 182447/3049/24.9.80, την 2393/10.10.1990 πρό¬ 
ταση του Δασαρχείου Μεγάρων και την σχετική έκθεση αυτοψίας από 
τις οποίες προκύπτει ότι η δασική βλάστηση καταστράφηκε από εκχέρ- 
σωση, αποφασίζουμε; 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους ώστε ν’ αποκλεισθεί η διάθεσή του για άλλο προορισμό πλην 


δασικού, δασική έκταση πεντακοσίων (500) τετραγωνικών μέτρων που 
βρίσκεται στη θέση «Μαρούγκα Κινέττας» περιφέρειας Δήμου Μεγάρων 
και έχει όρια: ■ 

Ανατολικά: Πευκοδάσος. 

Δυτικά: Ομοίως. 

Βόρεια: Ομοίως. 

Νότια: Ομοίως. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοαιευθεί στην Εφημερίδα της Κυβερνήαεως. 

Αιγάλεω, 31 Οκτωβρίου 1990 

Ο Νομάρχης 
ΑΘΑΝ. Κ. ΜΠΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4467 (3) 

Καθορισμός των ορίων του αιγιαλοΰ και δημιουργία ζώνης παραλίας 

στη θέση Κοινότητα Πέρδικας μπροστά από την ιδιοκτησία της 
«ΑΡΙΑΔΝΗ» Α.Ε. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλοΰ και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδατικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 24.10.1990 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή Κοινότητα 
Πέρδικας μπροστά από την ιδιοκτησία της «ΑΡΙΑΔΝΗ» Α.Ε. και το 
από 15 Ιουνίου 1989 με κλίμακα 1:500 τοπογραφικό διάγραμμα του 
διπλωματούχου πολιτικού μηχανικού Τρύφωνα Ζήγου που θεωρήθηκε 
την 23.6.1989 από τη Διεύθυνση Τεχνικών Υπηρεσιών της Νομαρχίας 
Θεσπρωτίας και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ.544.5/373/90 αριθ. Σ.929/5.6.1990 έγγραφό 
του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέαεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ/τος 704/1970 και του άρθρου 1 παρ. 5 του 
Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 24.10.1990 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 15.6.1989 τοπογραφικό διάγραμμα, που την συνο¬ 
δεύει, το οποίο συντάχτηκε από τον Τρύφωνα Ζήγο, πολιτικό μηχανικό, 
με κλίμακα 1:500 και θεωρήθηκε την 23.6.1989 από τη Διεύθυνση 
Τεχνικών Υπηρεσιών της Νομαρχίας Θεσπρωτίας, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση Κοινότητα Πέρδικας μπροστά από την ιδιοκτησία της 
«ΑΡΙΑΔΝΗ» Α.Ε. και με κίτρινη γραμμή τα όρια της παραλίας στην 
ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Ηγουμενίτσα, 29 Νοεμβρίου 1990 
Ο Νομαρχών Δ/ντής 

ΣΠΥΡΙΔΩΝ ΚΑΜΤΣΙΟΣ 


ΕΚΘΕΣΗ 

Επιτροπής καθορισμού αιγιαλού (άρθρο 74 Π.Δ. 636/77) για τον κα¬ 
θορισμό για πρώτη φορά των ορίων του αιγιαλού στα παράλια της 
Κοινότητας Πέρδικας προ της ιδιοκτησίας του Μάιπα Δημη- 
τρίου. 

Στην Ηγουμενίτσα σήμερα, 24.10.1990 οι υπογραφόμενοι: 

1. Κων/νος Σιούτης, Προϊστάμενος Δ.Ο.Υ. Ηγουμενίτσας, ως Πρό¬ 
εδρος. 

2. Πάνος Βασίλειος, Διευθυντής Τ.Υ. Ν. Θεσπρωτίας, ως μέλος. 


3. Μαργέλης Άγγελος, Υποπλοίαρχος Λ.Σ. Λιμενάρχης, ως μέλος, 
αποτελούντες την επιτροπή καθορισμού των ορίων του αιγιαλού, σύμ¬ 
φωνα με το άρθρο 74 του Π.Δ. 636/77 και της προφορικής εντολής 
του Προέδρου αυτής, μεταβήκαμε επί τόπου στην προαναφερόμενη πε- 
ριοχή. 

Αφού λάβαμε υπόψη: 

1. Την αίτηση του Μάιπα Δημητρίου που ζητούσε καθορισμό ορίων 
του αιγιαλού προ της ιδιοκτησίας του, καθώς και την από 14.12.1989 
εμπρόθεσμη ένσταση της «ΑΡΙΑΔΝΗ» Α.Ε. με την οποία ζητάει την κα- 
τάργηση της ζώνης παραλίας σε δύο τμήματά της ή σε περίπτωση που 
αυτό δεν γίνει δεκτό, την μείωση του πλάτους αυτής στα τμήματα αυτά 
σε 5 μ. 

2. Το τοπογραφικό και υψομετρικό διάγραμμα σε κλίμακα 1:500, 
που συντάχθηκε από τον Τρύφωνα Ζήγο Πολ. Μηχανικό την 
15.6.1989 και ελέγχθηκε για την ακρίβεια της αποτύπωσης από τον 
Γιάννη Γραμμένο, Τοπογράφο Μηχανικό της Δ.Τ.Υ. Νομού Θεσπρω¬ 
τίας και θεωρήθηκε από την Δ.Τ.Υ. Ν. Θεσπρωτίας την 23.6.89 όπως 
το άρθρο 20 του Ν. 719/1977 ορίζει. 

3. Τις διατάξεις του Α.Ν. 2344/40 όπως αυτός τροποποιήθηκε, κα¬ 
θώς και την σχετική με αυτόν Δικαστηριακή Νομολογία. 

4. Την αντίληψη που σχηματίσαμε κατά την μετάβασή μας στο μέ¬ 
ρος για το πλάτος της βρέχόμενης ζώνης της ξηράς και λοιπών στοι¬ 
χείων όπως: 

α) Η μορφολογία της περιοχής είναι στο μεγαλύτερο τμήμα βρα¬ 
χώδης με μεγάλες έως ισχυρές κλίσεις και το υπόλοιπο αμμώδες. 

β) Στην ακτή δεν έχουν γίνει διαβρώσεις, προσχώσεις και δεν 
έχουν εκτελεστεί έργα. 

γ) Τα βάθη της θάλασσας είναι μεγάλα. 

6) Η παλλίροια δεν παρουσιάζει μεγάλες διακυμάνσεις και δεν 
υπάρχουν ισχυρά θαλάσσια ρεύματα. 

ε) Η διεύθυνση των ανέμων είναι κύρια Νοτιοδυτική, έντασης 5-6 
μποφώρ και το ύψος κύματος στην βραχώδη έκταση της ακτής είναι με¬ 
γάλο. 

στ) Την γνωμάτευση του Υπουργείου Εθνικής Άμυνας - Γενικού 
Επιτελείου Ναυτικού που γνωμοδοτεί σχετικά με την υπόθεση με τον 
αριθμό 544.5/506/89/ 1362/5.10.1989 έγγραφό του. 
ζ) Το γεγονός άτι: 

ι) Στα τμήματα που ζητείται ο μηδενισμός της ζώνης παραλίας ή σε 
άλλη περίπτωση η μείωσή της, οι κλίσεις του εδάφους είναι πολύ μικρές 
και το έδαφος είναι περίπου οριζόντιο. 

ιι) Το βάθος της θάλασσας στην περιοχή αυτή καθώς και ο κυματι- 
σμός είναι μικρός. 

ιιι) Το πλάτος 5 μ. της ζώνης παραλίας αρκεί για την κατασκευή 
δρόμου προσπέλασης. 

5. Λοιπά στοιχεία που έλαβε υπόψη της η Επιτροπή, μαρτυρικές κα¬ 
ταθέσεις, τίτλοι ιδιοκτησίας, έγγραφα Τ.Σ.Ν. κ.λπ. καθώς και τα συ¬ 
μπεράσματα που προκύπτουν από αυτά, αποφασίζει: 

1. Τροποποιεί την από 28.6.1989 έκθεση της επιτροπής καθορισμού 
των ορίων αιγιαλού και παραλίας η οποία εστάλθηκε με το υπ’ αρ. 
4238/10.7.1989 έγγραφο της Δ.Ο.Υ. στο Γ.Ε.Ν. 

2 Καθορίζει επί του τυπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή Κ0, ΚΙ, Κ2, .... Κ25 της οποίας οι κορυφές εξασφαλίζονται 
από σταθερά σημεία που φαίνονται στο τοπογραφικό διάγραμμα. 

β) Την οριογραμμή της παραλίας με κίτρινη συνεχή πολυγωνική 
γραμμή Κ 0, Κ’1, Κ'2, Κ’3 σε σταθερή απόσταση 10 μ. από την οριο- 
γραμμή του αιγιαλού, Κ 4, Κ 5, Κ 6, Κ'7 σε σταθερή απόσταση 5 μ. 

από την οριογραμμή του αιγιαλού από Κ'8, Κ'9.Κ'21 σε σταθερή 

απόσταση 10 μ. από την οριογραμμή της παραλίας και Κ'22, Κ'23 σε 
σταθερή απόσταση από την παραλία 5 μ. 

3. Αποφαίνεται ότι δεν υφίσταται παλιός αιγιαλός. 

_ 4. Καθορίζει ζώνη παραλίας πλάτους 5 μ. και 10 μ., όπως παρα¬ 
πάνω φαίνεται επειδή δεν εξυπηρετούνται οι σκοποί της παραγράφου 1 
του άρθρου 7 του Α.Ν. 2344/40. 

Ο Πρόεδρος Τα Μέλη 

ΚΩΝ. ΣΙΟΥΤΗΣ ΒΑΣ. ΠΑΝΟΣ, ΑΓΓ. ΜΑΡΓΕΛΗΣ 

Αριθ. 740 (4) 

Αναγκαστική απαλλοτρίωση ακινήτου για τη διαπλάτυνση της Ε.Ο. 
Θεσσαλονίκης - Καβάλας για την κατασκευή ισοπέδου κόμβου Ρε- 
ντίνας. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. 797/71 «Περί αναγκαστικών απαλλοτρι¬ 
ώσεων» σε συνδυασμό με τις διατάξεις του Β.Δ. 139/71 «περί της αρ¬ 
μοδιότητας των Νομαρχών προς κήρυξη αναγκαστικών τινων απαλλο¬ 
τριώσεων». 

2. Τις διατάξεις του Π.Δ. 347/86 καθώς και του Ν. 3200/55 «περί 
διοικητικής αποκεντρώσεως» όπως συμπληρώθηκαν και τροποποιήθη¬ 
καν με τα Ν.Δ. 532/70, Β.Δ. 704/70 και Π.Δ. 551/88. 

3. Τις διατάξεις του Π.Δ. 929/79 «περί εκτελέσεως του άρθρου 1 
του Ν. 653/77 «περί υποχρεώσεως των παρόδιων ιδιοκτητών δια την 
διάνοιξιν Εθνικών οδών κ.λπ.», όπως τροποποιήθηκαν και συμπληρώ¬ 
θηκαν με τις παρ. 9 και 10 του άρθρου 62 του Ν. 947/79 και την παρ. 
4 του άρθρου 1 του Ν. 960/79. 

4. Το με αριθ. 7380/23.8.90 έγγραφο - πρόταση της Δ/νσης 
Συγκ/κών Έργων τέως 3η ΠΤΔΕ Θεσσαλονίκης για την κήρυξη της 
απαλ/σης αυτής, μετά τη με αριθ. 6928/22.8.90 απόφαση της ίδιας 
υπηρεσίας για την έγκριση του από 30.5.90 κτημ/κου διαγράμματος 
και πίνακα της απαλ/σης. 

5. Την απόφασή μας με αριθ. 611/5.10.90 με την οποία ορίσθηκε 
το τμήμα της Ε.Ο Θεσσαλονίκης-Καβάλας στο οποίο γίνεται η διαπλά¬ 
τυνση για την οποία κηρύσσεται η απαλ/ση αυτή και η οποία δημοσιεύ- 
θηκε στο ΦΕΚ, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για τη διαπλάτυνση της Ε.Ο. Θεσσαλονίκης - 
Καβάλας από Χ.θ. 70+905,40 έως Χ.Θ. 71+228,60 για την κατα¬ 
σκευή ισόπεδου κόμβου Ρεντίνας, έκτασης 1.555 τ.μ. όπως αυτή φαίνε¬ 
ται στο από 30.5.90 κτηματολογικό διάγραμμα και τον αντίστοιχο πί¬ 
νακα θεωρημένα από τον Προϊστάμενο της 3ης ΔΕΚΕ Θεσσαλονίκης 
Ευστάθιο Κρητικό. Στην έκταση που απαλλοτριώνεται προβάλλει δικαί¬ 
ωμα κυριότητας το Δημόσιο και ο Ιωάννης Δημητρακόπουλος. 

Η απαλλοτρίωση κηρύσσεται υπέρ του Δημοσίου και με δαπάνη 1) 
της 3ης ΔΕΚΕ Θεσσαλονίκης, που θά αντιμετωπισθεί από τις πιστώσεις 
του έργου 8271005 Δ.Ε. και 2) των παρόδιων ιδιοκτητών που ωφε¬ 
λούνται με τις προϋποθέσεις του Νόμου. 

Η απόφαση αυτή να δημοαιευθεί στην Εφημερίδα της Κυβερνήσεως. 

Θεσσαλονίκη, 15 Νοεμβρίου 1990 

Ο Νομάρχης 
ΕΥΓΕΝΙΟΣ ΧΑΙΤΙΔΗΣ 

— _4 - 

ΑΝΑΚΟΙΝΩΣΕΙΣ 

Αριθ. Α7/44428/327 (5) 

Ανακοίνωση παρακατάθεσης αποζημιώσεως για τα ακίνητα που απαλ¬ 
λοτριώθηκαν για την επέκταση διαδρόμου προσγείωσης και του δα¬ 
πέδου αεροσκαφών αερολιμένα Μυκόνου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Το Ν.Δ. 797/71 «περί αναγκαστικών απαλλοτριώσεων», 
β) Το Π.Δ. 56/89 «Οργανισμός ΥΠΑ» και 
γ) Τη Δ2/Α/43102/1500/4.12.85 απόφαση του Υπουργού Με¬ 
ταφορών και Επικοινωνιών για μεταβίβαση αρμοδιοτήτων και δικαιώ¬ 
ματος υπογραφής «Με εντολή Υπουργού», γνωστοποιούμε: 

1. Σε όσους έχουν ή διεκδικούν δικαιώματα κυριότητας στα ακίνητα 
που απαλλοτριώθηκαν αναγκαστικά με την Μ2263/1425/28.7.86 
απόφαση των Υπουργών Οικονομικών και Μεταφορών και Επικοινω¬ 
νιών για την επέκταση του διαδρόμου προσγείωσης και του δαπέδου αε¬ 
ροσκαφών αερολιμένα Μυκόνου και 

2. Στους ενυπόθηκους δανειστές και τους τρίτους διεκδικητές των 
ακινήτων ότι: 

Η προσωρινή τιμή μονάδος αποζημίωσης της εδαφικής επιφάνειας 
και των επικειμένων της η οποία καθορίστηκε με την 26/629/47ΕΔ/ 


1989 απόφαση του Μονομελούς Πρωτοδικείου Σύρου έχει παρακατα¬ 
τεθεί στο Ταμείο Παρακαταθηκών και Δανείων, Κεντρικό Κατάστημά 
Αθηνών. 

Σχετικά έχει εκδοθεί το 936/28.11.90 γραμμάτιο σύστασης παρα¬ 
καταθήκης ποσού τριακοσίων ογδόντα οκτώ εκατομμυρίων εκατόν εξή¬ 
ντα επτά χιλιάδων επτακοσίων είκοσι (388.167.720) δραχμών. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Δεκεμβρίου 1990 

Με εντολή Υπουργού 
Ο Υποδιοικητής 
ΣΠΥΡΟΣ ΖΕΖΑΣ 

- 4 -- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4966 (6) 

Τροποποίηση του σχεδίου πόλης Μουζακίου στο μεταξύ των Ο.Τ. 121 

και 122 τμήμα δημοτικής οδού Ερμού με την κατάργηση προκη- 

πίου. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν. Δ/τος από 17.7.23 «περί σχεδίων πόλεων 
και κωμών του Κράτους», όπως τροποποιήθηκε και συμπληρώθηκε με¬ 
ταγενέστερα. 

2. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν. 

3. Τις διατάξεις του 183/86 Π. Δ/τος (ΦΕΚ 70Α). 

4. Τη με αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβέρνησης και αναπληρωτή Υπουργού ΠΕ- 
ΧΩΔΕ. 

5. Τη με αριθ. 36/5/11.3.89 απόφαση του Δημοτικού Συμβουλίου 
Μουζακίου, υπέρ της τροποποίησης του σχεδίου πόλης Μουζακίου, στο 
μεταξύ των Ο.Τ. 121 και 122 τμήμα δημοτικής οδού (Ερμού) με την 
κατάργηση του προκηπίου μετά τη σχετική αίτηση του Σωτηρίου Γ. Μι- 
χαήλ. 

6. Την 116/90 απόφαση του ΣΧΟΠ Ν. Καρδίτσας, με την οποία 
συμφωνεί με την 4771/90 εισήγηση της Υπηρεσίας για την κατάρ¬ 
γηση του προκηπίου στο μεταξύ των Ο.Τ. 121 και 122 τμήμα δημοτι¬ 
κής οδού (Ερμού) Μουζακίου. 

Επειδή 

η οδός Ερμού είναι τοπικής σημασίας και έχει πλάτος 10μ., ικανο¬ 
ποιητικό σχετικά με το χαρακτήρα του οικισμού 

υπάρχουν κτίσματα επί του προκηπίου, τα οποία δεν έχουν τη δυνα¬ 
τότητα να νομιμοποιηθούν μετά την έγκριση της Πολ/κής Μελέτης 
Αναθεώρησης Μουζακίου δεδομένου, ότι με την έγκριση αυτής της με¬ 
λέτης προτείνεται η θέσπιση δυσμενεστέρων όρων δόμησης, αποφασί¬ 
ζουμε: 

"Αρθρο 1. 

Τροποποιείται το σχέδιο πόλης Μουζακίου Ν. Καρδίτσας με την κα¬ 
τάργηση του προκηπίου στο μεταξύ των Ο.Τ. 121 και 122 τμήμα δη¬ 
μοτικής οδού. 

"Αρθρο 2. 

Η παρούσα δημοσιεύεται στην Εφημερίδα της Κυβερνήσεως. 

Μετά τη δημοσίευση το συνοδευτικό αυτής τοπογραφικό διάγραμμα 
κλίμακας 1:2000, που αποτελείται από ένα (1) φύλλο, κοινοποιείται με 
ανάρτηση επί δέκα πέντε (15) ημέρες στον πίνακα ανακοινώσεων του 
Τμ., Πολεοδομίας και Πολ/κών Εφαρμογών Ν. Καρδίτσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 14 Νοεμβρίου 1990 

Ο Νομάρχης 
ΣΟΛΩΝ ΚΑΤΣΙΚΗΣ 

Αριθ. 2166/οχ. 2008,956) (7) 

Απόρριψη πρότασης τροποποίησης του ρυμοτομικού σχεδίου ΣΑΜΑΡΙ 
Ν. Πέλλας στο Ο.Τ. 5. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 (ΦΕΚ228Α') 
όπως τροποποιήθηκε και συμπληρώθηκε μεταγενέστερα και ειδικότερα 
τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α’) όπως τροποποι¬ 
ήθηκαν και συμπληρώθηκαν με το αριθ. 1018/71 Ν. Δ/γμα (ΦΕΚ 

3. Την αριθ. 11/90 απόφαση του Κοινοτικού Συμβουλίου Σωτήρας. 

4. Το αριθ. 9849/90 έγγραφο της Δ/νσης Γεωργίας Ν. Πέλλας. 

5. Την αριθ. 95/90 γνωμοδότηση του Συμβουλίου Χωροταξίας, Οι¬ 
κισμού και Περιβάλλοντος του Νομού Πέλλας, αποφασίζουμε: 

Απορρίπτεται η πρόταση τροποποίησης του ρυμοτομικού σχεδίου στο 
Ο.Τ. 5 του οικισμού ΣΑΜΑΡΙ, όπως αυτή φαίνεται στο τοπογραφικό 
διάγραμμα που συνοδεύει την πρόταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 22 Νοεμβρίου 1990 

Ο Νομάρχης 
Μ. ΤΖΙΑΣΤΟΤΔΗΣ 


Αριθ, 10111Ε.Π.Α. (8) 

Έγκριση ρυμοτομικού σχεδίου οικισμού Καστανοχωρίου, Κοιν/τας 

Καστανοχωρίου Ν. Σερρών και καθορισμός όρων και περιορισμών 

δόμησης των οικοπέδων αυτού. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του Ν. Δ/τος 17.7.1923 «περί σχεδίων πόλεων, 
κωμών κ.λ.π.» (ΦΕΚ 228/Α’) όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 1, 2, 3 και 4 αυτού. 

2) Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το Ν.Δ. 1018/71 (ΦΕΚ 220/Α*) και 
με την παράγρ. 34 του Ν. 1577/85 (ΦΕΚ 210/Α'). 

3) Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» και ειδικότερα το 
άρθρο 38 αυτού. 

4) Τις διατάξεις του Π. Δ/τος 2-4/14.5.1985 (ΦΕΚ 225/Δ') «Με¬ 
ταβίβαση αρμοδιοτήτων στους Νομάρχες για την έγκριση και τροπο¬ 
ποίηση ρυμοτομικών σχεδίων καθώς και όρων και περιορισμών δόμη¬ 
σης αγροτικών οικισμών» και ειδικότερα το εδ. α της παρ. 1 του άρθρου 
1 αυτού. 

5) Την υπ’ αριθ. ΤΠ/ΕΠΑ/11393/25.2.87 που αφορά την οριοθέ- 
τηση του οικισμού Καστανοχωρίου. 

6) Την υπ’ αριθ. ΤΠ/ΕΠΑ/10110/22.10.90 απόφαση Νομάρχη 
Σερρών που αφορά την τροποποίηση της ΤΠ/ΕΠΑ 11393/25.2.87 
όμοιας απόφασης. 

7) Τις υπ’ αριθ. 45/1989 και 18/1990 αποφάσεις του Κοινοτικού 
Συμβουλίου Καστανοχωρίου. 

8) Την υπ’ αριθ. 141/4.10.1990 γνωμοδότηση του Συμβουλίου 
Χ.Ο.Π. Ν. Σερρών, αποφασίζουμε: 

Άρθρο 1 

1. Εγκρίνεται το ρυμοτομικό σχέδιο του οικισμού Καστανοχωρίου Ν. 
Σερρών, όπως αυτό φαίνεται στο ένα φύλλο χάρτη, υπό κλίμακα 1:500, 
που συνοδεύει την απόφαση αυτή. 

2. Εγκρίνεται η επιβολή προκηπίου πλάτους 4,00 μ. σε όλα τα Ο.Τ. 
του οικισμού και όπως φαίνεται στο φύλλο χάρτη που συνοδεύει την 
απόφαση αυτή. 

• 3. Εγκρίνεται ο χαρακτηρισμός χρήσεων των παρακάτω χωρών: 

- το υπ’ αριθ. 11 Ο.Τ. χαρακτηρίζεται ως χώρος πλατείας - παιδι¬ 
κής χαράς. 

- το υπ’ αριθ. 12 Ο.Τ. χαρακτηρίζεται ως χώρος πάρκου με χαμηλό 
πράσινο. 

- ο χώρος βόρεια των Ο.Τ. 1,2,3,12,8,9,10 χαρακτηρίζεται ως 
άλσος. 


- ο χώρος ανατολικά του Ο.Τ. 10 χαρακτηρίζεται ως άλσος. 

- ο χώρος νότια των Ο.Τ. 10, 9, 11 χαρακτηρίζεται ως άλσος. 

- ο χώρος νότια του Ο.Τ. 1 και δυτικά των Ο.Τ. 4,6 χαρακτηρίζεται 
ως χώρος αθλοπαιδιών. 

4. Εγκρίνεται η δημιουργία πεζόδρομου πλάτους 5.00 μ. μεταξύ του 
Ο.Τ. 11 και του άλσους. 

5. Εγκρίνεται ο καθορισμός των παρακάτω γενικών όρων δόμησης: 

α. Αρτιότητα οικοπέδων 

Καθορίζεται ελάχιστο εμβαδόν αρτιότητας 500 τ.μ. με ελάχιστο 
πρόσωπο 14 μ. 

Οικόπεδα που ήταν άρτια και οικοδομήσιμα κατά κανόνα ή κατά πα¬ 
ρέκκλιση, με προγενέστερες διατάξεις, που ίσχυαν για την περιοχή εξα¬ 
κολουθούν να είναι άρτια και οικοδομήσιμα. 

Κατά παρέκκλιση εντός του ορίου του οικισμού θεωρούνται άρτια και 
οικοδομήσιμα με όποιο εμβαδόν είχαν στις 3.5.1985, ημέρα δημοσίευ¬ 
σης του από 24.4.1985 Π. Δ/τος. 

β. Οι λοιποί γενικοί όροι δόμησης καθαρίζονται όπως ορίσθηκαν με 
την Τ.Π./Ε.Π.Α./11393/25.2.87 απ( /Νομάρχη Σερρών. 

6. Οι ειδικοί όροι δόμησης καθορίζ /όπως ορίσθηκαν με την 

Τ.Π./Ε.Π.Α./11393/25.2,87 απόφα /μάρχη Σερρών για τον οι¬ 
κισμό Καστανοχωρίου. > / * 

7. Κατά τα λοιπά ισχύουν 1)ηΤ.Π./Ε.Π.Α./11393/25.2.87 από¬ 
φαση Νομάρχη Σερρών όπως αυτή τροποποιήθηκε με την Τ.Π./ΕΠΑ/ 
10110/22.10.90 όμοια απόφαση. 2) Το Π.Δ. 24.4.85 όπως αυτό 
τροποποιήθηκε με το Π.Δ. 14.2.87 και το Π.Δ. 25.4.89 και 3) ο Ν. 
1577/85. 

8. Κάθε προγενέστερη διάταξη διαφορετική με τα παραπάνω οριζό¬ 
μενα καταργείται. 

1. Το ακριβές αντίγραφο του πρωτοτύπου διαγράμματος (1 φύλλο 
χάρτη), υπό κλίμακα 1:500, που συνοδεύει την απόφαση αυτή, μετά τη 
δημοσίευσή της στην Εφημερίδα της Κυβερνήσεως, να αναρτηθεί στο 
Διοικητήριο, στο κτίριο του Τ.Π. και Π.Ε. Ν. Σερρών για δεκαπέντε 
(15) συνεχείς μέρες. 

Η απόφαση αυτή να δημοσιευθεί στην Εφημερίδα της Κυβερνήσεως 
έχοντας ισχύ από τη δημοσίευσή της. 

Σέρρες, 22 Οκτωβρίου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 


ΑΝΑΚΟΙΝΩΣΕΙΣ 

(9) 

Ειδοποίηση της γενόμενης παρακατάθεσης αποζημίωσης λόγω ανα¬ 
γκαστικής απαλλοτρίωσης τμήματος ακινήτου στο υπ’ αριθ. 173Α 

Οικ. Τετρ. της πόλης της Δράμας. 

Γνωστοποιείται σε κάθε ενδιαφερόμενο, ότι με το υπ’ αριθ. 27559/ 
29.10.1990 γραμμάτιο συστάσεως παρακαταθήκης, κατατέθηκε στο 
Ταμείο. Παρακαταθηκών και Δανείων (Γραφείο Δράμας), το ποσό των 
δραχμών 575.400, υπέρ των εικαζόμενων ιδιοκτητών της ιδιοκτησίας: 
«4 Διογένης Θεοδωρίδης», για τμήμα οικοπέδου της, απαλλοτριουμέ- 
νου κατ’ εφαρμογή του σχεδίου της πόλης της Δράμας, κείμενου στο Νο 
173Α Οικ. Τετρ. της πόλης Δράμας, οριζομένου στο σχεδιάγραμμα που 
συνοδεύει την κατωτέρω πράξη προσκυρώσεως με στοιχεία 19, 20,49, 
50, 19, και με έκταση 38,36 τ.μ. και το οποίο προσκυρώνεται στην 
ιδιοκτησία «4 θωμάς Δόβρος». 

Οι ανωτέρω ιδιοκτησίες τακτοποιήθηκαν με την υπ’ αριθ. 2/1978 
πράξη προσκυρώσεως της Δ.Τ.Τ. Ν. Δράμας, η δε οριστική τιμή των 
δραχμών 15.000 ανά τ.μ. ορίσθηκε με τη μη καταστάσα ακόμη τελεσί¬ 
δικη υπ’ αριθ. 148/1990 απόφαση του Πολυμελούς Πρωτοδικείου 
Δράμας. 

Παρακαταθέτες του ποσού των 575.400 δρχ. είναι οι α) θωμάς Δό¬ 
βρος του Γ εωργίου, β) Παρασκευή σύζ. Πέτρου Δόβρου, το γένος Δημη- 
τρίου Χασομέρη, γ) Γεώργιος Δόβρος του Βασιλείου και δ) Π ασχολία 
σύζ. Χριστόδουλου Γρέπτσιου, το γένος Βασ. Δόβρου, κάτοικοι όλοι 
Δράμας. 

Το ως άνω γραμμάτιο υπ’ αριθ. 27559/1990 κατατέθηκε στη συμ¬ 
βολαιογράφο Δράμας Αφροδίτη Μοναστηριώτη και συντάχθηκε η υπ’ 
αριθ. 670/2.11.90 πράξη καταθέσεως. 

Δράμα, 30 Νοεμβρίου 1990 
Ο Πληρεξούσιος Δικηγόρος 
ΠΡΟΚΟΠΙΟΣ Φ. ΠΡΟΚΟΠΙΟΤ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



